
PARLAMENTUL  ROMÂNIEI
CAMERA DEPUTAŢILOR

	     COMISIA JURIDICĂ,  DE 
 DISCIPLINĂ  ŞI IMUNITĂŢI
	                  Bucureşti,17.03.2009
                  Nr. Pl-x  530/2006


                                                                       RAPORT
asupra propunerii legislative privind modificarea şi completarea Ordonanţei Guvernului
 nr. 2/2000 privind organizarea activităţii de expertiză tehnică judiciară şi extrajudiciară

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu propunerea legislativă privind modificarea şi completarea Ordonanţei Guvernului nr. 2/2000 privind organizarea activităţii de expertiză tehnică judiciară şi extrajudiciară, trimisă cu adresa nr. Pl-x  530 din 7 iunie  2006  şi  înregistrată sub nr. 773 din  7 iunie 2006.
Senatul, în calitate de primă Cameră sesizată, a respins propunerea legislativă în şedinţa din 5 iunie 2006.
 Potrivit prevederilor art. 75 din Constituţia României, republicată, şi ale art. 92 alin.(9) pct.1 din             Regulamentul Camerei Deputaţilor, republicat, Camera Deputaţilor  este  Cameră decizională. 

Consiliul Legislativ a avizat favorabil  propunerea legislativă iniţială, cu unele observaţii şi propuneri, conform avizului nr.87 din 20  ianuarie 2006.

Guvernul, prin punctul de vedere transmis cu adresele nr. 719 din 28 februarie 2006 şi respectiv, 576/DRP din         9 februarie 2009 nu susţine adoptarea acestei iniţiative legislative.

Consiliul Superior al Magistraturii, prin adresa nr.18782 din 30 ianuarie 2006 a avizat negativ propunerea legislativă, iar prin Hotărârea nr. 305 din 26 februarie 2009 a avizat favorabil iniţiativa legislativă, cu anumite observaţii şi propuneri.

Propunerea legislativă are ca obiect de reglementare modificarea şi completarea Ordonanţei Guvernului   nr. 2/2000 privind organizarea activităţii de expertiză tehnică judiciară şi extrajudiciară, aprobată prin Legea nr. 156/2002, în scopul stabilirii unor măsuri pentru rezolvarea blocajului creat în activitatea instanţelor de judecată în ceea ce priveşte soluţionarea cauzelor aflate pe rol şi care implică realizarea de expertize tehnice. Astfel, prin prezenta propunere legislativă se urmăreşte creşterea numărului de specialişti în domeniu, proporţional cu volumul expertizelor care trebuie efectuate.              De asemenea, se propune ca regulamentul de organizare şi desfăşurare a examenelor de autorizare a experţilor tehnici, şi care este aprobat de ministrul justiţiei, să primească aviz şi din partea Consiliului Superior al Magistraturii. Un element de noutate pe care îl aduce această iniţiativă legislativă este acela ca, şefii de lucrări (lectorii), asistenţii universitari, profesorii universitari şi conferenţiarii să poată dobândi calitatea de expert cu scutire de examen, avându-se în vedere  înalta lor pregătire profesională în domeniu. 

În conformitate cu prevederile art. 61 şi 68 din Regulamentul Camerei Deputaţilor, republicat, cu modificările ulterioare, membrii Comisiei juridice au examinat această iniţiativă legislativă împreună cu proiectul de Lege privind organizarea activităţii de expertiză tehnică judiciară şi extrajudiciară, trimis cu adresa nr. PL-x 629  din  4 septembrie  2006, înregistrată sub nr. 1012 din  4 septembrie 2006.

Membrii Comisiei juridice au examinat iniţiativele menţionate mai sus pe parcursul mai multor şedinţe, dezbaterile finalizându-se în şedinţa din 17 martie 2009. În urma analizării celor două iniţiative legislative, membrii Comisiei juridice au hotărât să reţină propunerea legislativă privind modificarea şi completarea Ordonanţei Guvernului nr. 2/2000 privind organizarea activităţii de expertiză tehnică judiciară şi extrajudiciară (PL-x 530/2006), ca fiind iniţiativă de bază, urmând ca pentru cealaltă iniţiativă legislativă să se facă raport de respingere, şi unele dintre propunerile pe care aceasta le conţine să fie considerate amendamente la proiectul propus spre adoptare. 

La dezbaterea celor două iniţiative legislative au participat, din partea Ministerului Justiţiei şi Libertăţilor Cetăţeneşti, domnii Gabriel Tănăsescu – secretar de stat şi Octavian-Virgiliu Ojog - secretar de stat. 
Pentru toate aceste considerente, membrii Comisiei juridice au hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, propunerea legislativă privind modificarea şi completarea Ordonanţei Guvernului nr. 2/2000 privind organizarea activităţii de expertiză tehnică judiciară şi extrajudiciară, cu amendamentele admise, care sunt redate în Anexa I la prezentul raport. Singurul amendament respins este redat în Anexa II la prezentul raport.
Din numărul total de 25 membri ai Comisiei juridice, de disciplină şi imunităţi au participat la dezbateri                  16 deputaţi.

În raport cu obiectul şi conţinutul său, propunerea legislativă face parte din categoria legilor ordinare.

                                 PREŞEDINTE,                                            SECRETAR,
                                 Daniel BUDA                                     Gabriel ANDRONACHE
Consilier parlamentar,
 Nicoleta Grecu

ANEXA I

AMENDAMENTE  ADMISE:
	Nr. crt.
	Textul Ordonanţei Guvernului nr. 2/2000 
	Text propunere legislativă 
	Text Comisie 

( autorul amendamentului)
	Motivare

	1. 
	----------------
	Lege privind modificarea şi completarea Ordonanţei Guvernului nr. 2/2000 privind organizarea activităţii de expertiză tehnică judiciară şi extrajudiciară

	    Nemodificat.
	

	2. 
	
	Articolul unic - Ordonanţa Guvernului nr.2/2000 privind organizarea activităţii de expertiză tehnică judiciară şi extrajudiciară, publicată în Monitorul Oficial al României, Partea I, nr.26 din 25 ianuarie 2000, aprobată prin Legea nr.156/2002, publicată în Monitorul Oficial al României, Partea I, nr.249 din 15 aprilie 2002, se modifică şi se completează după cum urmează:

	Articolul unic - Ordonanţa Guvernului nr.2/2000 privind organizarea activităţii de expertiză tehnică judiciară şi extrajudiciară, publicată în Monitorul Oficial al României, Partea I, nr.26 din 25 ianuarie 2000, aprobată prin Legea nr.156/2002, se modifică şi se completează după cum urmează:

Autor: Comisia juridică.
	

	3. 
	Art. 1 - Activitatea de expertiză tehnică judiciară şi extrajudiciară, precum şi modul de dobândire a calităţii de expert tehnic se organizează şi se desfăşoară în condiţiile prevăzute în prezenta ordonanţă.
	----------------
	1. După alineatul (1) al articolului 1 se introduce un nou alineat, alineatul (2), cu următorul cuprins:

„(2) Este expert tehnic judiciar orice persoană fizică ce dobândeşte această calitate în condiţiile prezentei ordonanţe şi este înscrisă în Tabelul nominal cuprinzând experţi tehnici judiciari, întocmit, pe specialităţi şi pe judeţe, respectiv pe municipiul Bucureşti. Expertul tehnic judiciar este expert oficial şi poate fi numit de organele de urmărire penală, de instanţele judecătoreşti sau de alte organe cu atribuţii jurisdicţionale, pentru efectuarea de expertize tehnice judiciare.”

Autor: Comisia juridică.


	Este necesară introducerea definiţiei expertului tehnic judiciar, precum şi menţionarea expresă a calităţii acestora de experţi oficiali, în raport de prevederile art. 119 Cod procedură penală şi ale art. 201 Cod procedură civilă, care fac trimitere la noţiunea de „experţi oficiali”.

	4. 
	Art. 8 - Examenul de expert tehnic judiciar se organizează de Ministerul Justiţiei şi are scopul de a verifica nivelul cunoştinţelor viitorilor experţi în specialitatea pentru care candidează, gradul de însuşire a actelor normative referitoare la specialitatea respectivă, a dispoziţiilor din codurile de procedură civilă şi penală referitoare la expertiză şi din alte acte normative care reglementează activitatea de expertiză tehnică judiciară, drepturile şi obligaţiile experţilor.
	Art.1. - După alineatul (1) al articolului 8 se introduce un alineat nou, alineatul (2), care va avea următorul conţinut:

(2)  – Examenul de expert tehnic judiciar se organizează anual, iar pentru specialităţile cu un număr insuficient de experţi autorizaţi se pot organiza mai multe sesiuni de examen, la cererea Consiliului Superior al Magistraturii.
	- Se elimină.

Autor: Comisia juridică.

	Organizarea anuală de examene de expert tehnic judiciar nu este justificată, în condiţiile în care examenul se organizează distinct, în raport de fiecare dintre specializări, în multe dintre aceste specializări numărul de experţi atestaţi fiind suficient. Prin urmare, este de dorit ca stabilirea în concret a datei examenului şi a specializării să fie lăsată la aprecierea organizatorului, Ministerul Justiţiei şi Libertăţilor Cetăţeneşti.

Totodată, trebuie subliniat că prevederea este în divergenţă cu dispoziţiile Legii nr. 317/2004 privind Consiliul Superior al Magistraturii, republicată, cu modificările ulterioare, întrucât această autoritate nu are atribuţii de natura celei prevăzute în text.



	5. 
	Art. 9 - Examenul de expert tehnic judiciar şi testarea profesională a specialiştilor care efectuează expertize tehnice judiciare se organizează şi se desfăşoară potrivit regulamentului aprobat de ministrul justiţiei în termen de 60 de zile de la intrarea în vigoare a prezentei ordonanţe.
	Art. 2. – Articolul 9 se modifică şi va avea următorul conţinut:

„Art. 9 -  Examenul de expert tehnic se organizează şi se desfăşoară potrivit regulamentului aprobat de ministrul justiţiei, cu avizul Consiliului Superior al Magistraturii, care se va adopta în termen de 30 de zile de la intrarea în vigoare a prezentei legi.”
	- Se elimină.

Autor: Comisia juridică.
	Nu este necesară adoptarea unui nou Regulament de organizare şi desfăşurare a examenului de expert tehnic.

Totodată, prevederea este în contradicţie cu dispoziţiile Legii nr. 317/2004 privind Consiliul Superior al Magistraturii, republicată, cu modificările ulterioare, întrucât Plenul Consiliului Superior al Magistraturii avizează proiectele de regulamente şi ordine care se aprobă de ministrul justiţiei, în cazurile prevăzute de lege.

	6. 
	Art. 10 - (1) Dobândeşte calitatea de expert tehnic judiciar persoana care îndeplineşte următoarele condiţii:

             ----------------------

    d) are un stagiu de cel puţin 5 ani în specialitatea în care a obţinut diploma;

              ----------------------
	----------------------
	2. La articolul 10, litera d) a alineatului (1) se modifică şi va avea următorul cuprins:

„d) are un stagiu de cel puţin 3 ani în specialitatea în care a obţinut diploma;”

Autor: Comisia juridică.
	Se apreciază că un stagiu de 3 ani în specialitate este suficient pentru dobândirea experienţei profesionale necesare desfăşurării activităţii de expert tehnic judiciar, prin raportare şi la durata stagiului necesar pentru dobândirea calităţii de expert în alte specializări (în materia expertizei contabile, durata stagiului de vechime pentru dobândirea calităţii de expert contabil sau de contabil autorizat este de 3 ani, potrivit dispoziţiilor art. 3 alin. (1) din O.G. nr. 65/1994 privind organizarea activităţii de expertiză contabilă şi a contabililor autorizaţi

	7. 
	----------------
	Art. 3. - După articolul 10 se introduce un nou articol, articolul 101, care va avea următorul conţinut:

Art. 101. – (1) În specialităţile în care se constată, din activitatea instanţelor judecătoreşti, că numărul experţilor tehnici judiciari autorizaţi este insuficient în raport cu cerinţele acestora, calitatea de expert judiciar poate fi dobândită de persoana care îndeplineşte următoarele condiţii de studii:

a) studii superioare de specialitate, de lungă durată, de scurtă durată sau studii organizate de instituţiile de învăţământ superior, prin cursuri de reconversie profesională, aprobat de Ministerul Educaţiei şi Cercetării;

b) studii superioare de specialitate înrudite, efectuate de persoanele care dovedesc prin foaia matricolă că au urmat cursuri de specialitate în domeniul respective cu o durată de minimum 2 semestre;

(2) Stabilirea specialităţilor se va face de Consiliului Superior al Magistraturii, la propunerea colegiilor de conducere a Curţilor de Apel.  


	- Se elimină.

Autor: Comisia juridică.
	Condiţiile privind dobândirea calităţii de expert cu scutire de examen vor fi cuprinse în art. 12

	8. 
	Art. 11- 
               …………………..

(3) Tabelul nominal cuprinzând experţii tehnici judiciari, cu datele de identificare, întocmit pe specialităţi şi pe judeţe, în funcţie de domiciliul acestora, se publică anual în Monitorul Oficial al României, Partea a IV-a, şi se transmite birourilor locale pentru expertize judiciare tehnice şi contabile din cadrul tribunalelor.
	               ------------
	3. Alineatul (3) al articolului 11 se modifică şi va avea următorul cuprins:

„(3) Tabelul nominal cuprinzând experţii tehnici judiciari, cu datele de identificare, întocmit pe specialităţi şi pe judeţe, în funcţie de domiciliul acestora, se publică anual pe pagina de internet a Ministerului Justiţiei şi Libertăţilor Cetăţeneşti şi se transmite birourilor locale pentru expertize judiciare tehnice şi contabile din cadrul tribunalelor.”

Autor: Comisia juridică.
	Nu se impune publicarea Tabelului nominal în Monitorul Oficial al României, aducerea la cunoştinţa publică şi caracterul oficial putând fi asigurate prin publicare pe pagina de internet a Ministerului Justiţiei şi Libertăţilor Cetăţeneşti, în această modalitate putând fi realizată şi actualizarea permanentă a acestuia, în scopul bunei desfăşurări a activităţii organelor judiciare.


	9. 
	Art. 12 - Persoanele care au titlul de academician, profesor universitar sau conferenţiar universitar, doctor docent ori doctor în ştiinţe tehnice pot dobândi calitatea de expert tehnic judiciar cu scutire de examen în ceea ce priveşte pregătirea de specialitate.
	Art. 4. – Articolul 12 se modifică şi va avea următorul conţinut:

„Art. 12 - Persoanele care au titlul de academician, profesor universitar sau conferenţiar universitar, şef de lucrări, asistent universitar, doctor docent sau doctor în ştiinţe tehnice pot dobândi calitatea de expert tehnic judiciar, cu scutire de examen.
	4. Articolul 12 se modifică şi va avea următorul cuprins:

„Art. 12 – (1) La cerere, poate dobândi calitatea de expert tehnic judiciar într-o anumită specialitate:

a) persoana care a dobândit calitatea de expert extrajudiciar în acea specialitate;

b) persoana care a dobândit calitatea cerută pentru desfăşurarea activităţii în acea specialitate în condiţiile legii speciale ce reglementează organizarea şi desfăşurarea unei activităţi sau profesii şi modul de acces în aceasta; 

c)persoana care are titlul de academician, profesor universitar sau conferenţiar universitar, doctor docent ori doctor în specialitatea respectivă.

(2) Dobândirea calităţii de expert tehnic judiciar în condiţiile alin. (1) are loc cu susţinerea unui interviu organizat de Ministerul Justiţiei şi Libertăţilor Cetăţeneşti, care are drept scop verificarea gradului de însuşire a dispoziţiilor din codurile de procedură civilă şi penală referitoare la expertiză, precum şi a prevederilor din alte acte normative care reglementează activitatea de expertiză tehnică judiciară, precum şi drepturile şi obligaţiile experţilor.

(3) Pentru înscrierea la examenul sau, după caz, interviul pentru dobândirea calităţii de expert tehnic judiciar, candidaţii plătesc o taxă al cărei cuantum este stabilit prin ordin al ministrului justiţiei şi libertăţilor cetăţeneşti.

(4) Prevederile art. 11 se aplică în mod corespunzător şi pentru persoanele care au dobândit calitatea de expert tehnic judiciar cu scutire de examen, în condiţiile prezentului articol.”

Autor: Comisia juridică.

	Alineatul (1) al art. 12 a fost reformulat, pentru acurateţe juridică. A fost necesară introducerea alin. (2) în cadrul art. 12 întrucât, în forma transmisă de Consiliul Superior al Magistraturii nu se făcea diferenţa între dobândirea calităţii de expert judiciar şi cea de expert extrajudiciar. Prin urmare, în cazul în care o persoană care are calitatea de expert extrajudiciar vreau să devină expert judiciar, trebuie să susţină un interviu organizat de Ministerul Justiţiei şi Libertăţilor Cetăţeneşti.

Totodată, a fost necesară introducerea alin. (3) în cadrul art. 12, care prevede în mod expres faptul că pentru înscrierea la examenul sau după caz interviul de dobândire a calităţii de expert tehnic judiciar, candidaţii trebuie să plătească o taxă în acest scop, sumele astfel obţinute fiind destinate acoperirii cheltuielilor necesitate de organizarea examenului.

Alin. (2) al art. 12 în forma propusă de Consiliul Superior al Magistraturii a devenit alin (4), fiind însă reformulat, pentru claritatea exprimării.

	10. 
	Art. 13 - (1) În lipsa experţilor tehnici judiciari din specialitatea cerută, expertizele tehnice judiciare pot fi efectuate şi de alţi specialişti care nu au calitatea de expert tehnic judiciar, dacă îndeplinesc condiţiile prevăzute la art. 10 alin. (1) lit. a) - f).

    (2) Persoanele prevăzute la alin. (1), selecţionate de Biroul central pentru expertize tehnice judiciare, la propunerea instanţelor judecătoreşti, după testare vor fi ţinute într-o evidenţă nominală specială. Testarea specialiştilor se face prin interviu şi constă în verificarea gradului de însuşire a actelor normative referitoare la domeniul respectiv, a dispoziţiilor din codurile de procedură civilă şi penală cu privire la expertiză şi din alte acte normative care reglementează activitatea de expertiză tehnică judiciară, drepturile şi obligaţiile experţilor.

    (3) Lista nominală cuprinzând specialiştii selecţionaţi, cu datele de identificare, întocmită pe specialităţi şi pe judeţe, în funcţie de domiciliul acestora, se comunică periodic birourilor locale pentru expertize judiciare tehnice şi contabile.
	Articolul 13 se modifică şi va avea următorul conţinut:

Art. 13. - (1) În lipsa experţilor tehnici judiciari din specialitatea cerută, expertizele tehnice judiciare pot fi efectuate şi de alţi specialişti care nu au calitatea de expert tehnic judiciar, dacă îndeplinesc condiţiile prevăzute la art. 10 alin. (1) lit. a) - b), d)-f) şi art. 101.

(2) Persoanele prevăzute la alin. (1), selecţionate de către colegiile de conducere a Curţilor de Apel, la propunerea tribunalelor unde există deficit de experţi, vor susţine un interviu în faţa unei comisii formate din magistraţi şi specialişti din domeniul respectiv, aprobată de Colegiul de Conducere al Curţii. Secretariatul comisiei va fi asigurat de Biroul local de expertize judiciare de pe lângă Tribunalul de pe lângă Curtea de Apel.

 (3) Lista nominală cu datele de identificare cuprinzând specialiştii selecţionaţi, întocmită pe specialităţi şi pe judeţe, în funcţie de domiciliul acestora, se comunică periodic de către Curtea de Apel care a organizat examenul.


	Se elimină.

Autor: Comisia juridică.
	Formulările propuse încalcă prevederile Legii nr. 304/2004 privind organizarea judiciară, republicată, cu modificările şi completările ulterioare, colegiile de conducere ale curţilor de apel neavând astfel de atribuţii.

	11. 
	Art. 14

     ………………….

   (2) Denumirea specialităţii expertizei tehnice judiciare este stabilită în Nomenclatorul specializărilor din învăţământul superior, aprobat prin hotărâre a Guvernului.
	----------------
	5. Alineatul (2) al articolului 14 se modifică şi va avea următorul cuprins:

„(2) Specializările expertizei tehnice judiciare sunt stabilite în Nomenclatorul specializărilor expertizei tehnice judiciare, aprobat prin ordin al ministrului justiţiei şi libertăţilor cetăţeneşti.”

Autor: Comisia juridică.
	Se impune modificarea dispoziţiilor menţionate, în raport de dificultăţile practice înregistrate în procedura de elaborare a Nomenclatorului, unele dintre specializările în care se solicită de către organele judiciare efectuarea de expertize nefiind actualmente incluse în Nomenclatorul specializărilor din învăţământul superior. Prin urmare, o procedură de elaborare a Nomenclatorului specializărilor la nivelul Ministerului Justiţiei şi Libertăţilor Cetăţeneşti, care are în coordonare întreaga activitate de expertiză tehnică judiciară, ar fi mult mai eficientă.

	12. 
	  Art. 16 – (1) Salariaţii numiţi experţi tehnici judiciari beneficiază, la unităţile la care sunt încadraţi, de timpul necesar pentru efectuarea expertizelor tehnice judiciare ce le-au fost încredinţate.

(2) În perioada în care nu prestează muncă în calitate de salariat, datorită efectuării expertizei tehnice judiciare încredinţate, expertul tehnic judiciar nu va primi salariu; el îşi păstrează însă în această perioadă celelalte drepturi conferite de calitatea de salariat.

                     
	Art. 6. – După alineatul (2) al articolului 16 se introduce un nou alineat, alineatul (3), care va avea următorul conţinut:

(3) Funcţionarii publici numiţi experţi judiciari pot efectua expertize tehnice, în dosarele aflate pe rolul instanţelor judecătoreşti, cu excepţia acelora în care instituţiile unde sunt încadraţi sunt părţi în proces.


	- Se elimină.

Autor: Comisia juridică.
	Prevederea este în contradicţie cu dispoziţiile art. 94 alin. (2) lit. c) din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare, potrivit  cărora funcţionarii publici nu pot deţine alte funcţii şi nu pot desfăşura alte activităţi, remunerate sau neremunerate, inclusiv ca persoană fizică autorizată

	13. 
	-------------
	---------------
	6. După articolul 16 se introduce un articol nou, art. 161, cu următorul cuprins:

„Art. 161. - (1) Calitatea de expert tehnic judiciar se suspendă pentru motive temeinice, precum şi în caz de incompatibilitate a acestuia, potrivit legii.

(2) Suspendarea calităţii de expert tehnic judiciar se dispune de către Biroul central pentru expertize tehnice judiciare,  la cererea motivată a expertului.

 (3)  Prevederile alin. (1) şi (2) se aplică în mod corespunzător şi specialiştilor.”

Autor: Comisia juridică.

	Se impune reglementarea situaţiilor în care se dispune suspendarea calităţii de expert judiciar, dispoziţiile actuale ale O.G. nr. 2/2000 privind organizarea activităţii de expertiză tehnică judiciară şi extrajudiciară fiind lacunare sub acest aspect. Din acest motiv, actualmente se dispune radierea experţilor din Tabelul nominal inclusiv în situaţia cazurilor de incompatibilitate, ceea ce conduce, în concret, la rezultate negative atât sub aspectul numărului de experţi, cât şi sub cel al activităţii de expertiză judiciară în general.

	14. 
	
	Art. 7. - După alineatul (1) al articolului 17 se introduce un nou alineat, alineatul (2), care va avea următorul conţinut:

(2) Numirea expertului se va face cu consultarea părţilor, din lista comunicată la începutul fiecărui an instanţelor judecătoreşti de către Biroul local de expertize judiciare.
	· Se elimină.

Autor: Comisia juridică.
	Prevederea nu este necesară, în Codurile de procedură civilă şi penală fiind incluse dispoziţii privind modalitatea de desemnare a experţilor.

	15. 
	Art. 22 -  Raportul de expertiză însoţit de nota de evaluare a onorariului, împreună cu decontul cheltuielilor de transport, cazare, diurnă sau al altor cheltuieli necesare pentru efectuarea expertizei, dacă este cazul, se depun la biroul local pentru expertize judiciare tehnice şi contabile, în vederea trimiterii la organul care a dispus efectuarea expertizei.


	Art. 8.- Articolul 22 se modifică şi va avea următorul conţinut

„Art. 22. - Raportul de expertiză însoţit de nota de evaluare a onorariului, împreună cu decontul cheltuielilor de transport, cazare, diurnă sau al altor cheltuieli necesare pentru efectuarea expertizei, dacă este cazul, se depun la instanţa judecătorească care a încuviinţat expertiza, care va înştiinţa, despre acest lucru, Biroului local de expertize judiciare.”
	7. Art. 22 se modifică şi va avea următorul cuprins:

„Art. 22. – (1) Raportul de expertiză însoţit de nota de evaluare a onorariului, împreună cu decontul cheltuielilor de transport, cazare, diurnă sau al altor cheltuieli necesare pentru efectuarea expertizei, dacă este cazul, se depun la organul cu atribuţii jurisdicţionale care a încuviinţat expertiza.

(2) După stabilirea onorariului definitiv, precum şi, dacă este cazul, a cuantumului cheltuielilor de transport, cazare, diurnă sau al altor cheltuieli necesare pentru efectuarea expertizei, organul cu atribuţii jurisdicţionale înştiinţează biroul local de expertize, în vederea efectuării plăţii.”

Autor: Comisia juridică.

	Din raţiuni de tehnică legislativă, se impune înlocuirea sintagmei „instanţa judecătorească” cu sintagma „organul cu atribuţii jurisdicţionale”, având în vedere sfera organelor care, potrivit art. 1 alin. (2), pot dispune efectuarea unei expertize judiciare.

Modificarea propusă, în sensul ca raportul de expertiză să fie depus la organul care a dispus efectuarea acesteia, este de natură a conduce la scurtarea duratei de soluţionare a cauzelor, prin eliminarea unei etape intermediare, aceea a depunerii raportului la biroul local de expertize. Această practică genera, în multe situaţii, acordarea de noi termene de judecată, raportul de expertiză nefiind comunicat în timp util instanţei. Totodată, se impune introducerea alin. (2), cu conţinutul arătat, pentru a consacra juridic o practică deja existentă în activitatea judiciară. Astfel, în condiţiile în care raportul este depus la organul care a dispus efectuarea acesteia,  se justifică stabilirea atât a onorariului final, cât şi a celorlalte cheltuieli efectuate de expert tot de către acest organ, biroul local de expertize având doar atribuţia de efectuare a plăţii.

	16. 
	Art. 25 – (1) Birourile locale pentru expertize judiciare tehnice şi contabile vor reţine o cotă de 10% din onorariul stabilit pentru expertiza tehnică judiciară, pe care o vor vira lunar în contul Ministerului Justiţiei – Biroul central pentru expertize tehnice judiciare.

(2) Sumele reţinute potrivit alineatului precedent se constituie şi se utilizează ca venituri extrabugetare la dispoziţia Ministerului Justiţiei – Biroul central pentru expertize tehnice judiciare, pentru:

a) cheltuieli privind organizarea, funcţionarea, coordonarea, îndrumarea şi controlul activităţii de expertiză tehnică judiciară;

    b) organizarea examenului de expert tehnic judiciar şi testarea specialiştilor;

    c) organizarea şi desfăşurarea activităţii de perfecţionare a pregătirii de specialitate a experţilor tehnici judiciari şi a specialiştilor prin cursuri, consfătuiri şi simpozioane;

    d) dotări cu mijloace de transport, echipament de tehnică de calcul şi programe, mobilier de birou, aparate de telecomunicaţii fixe şi mobile, birotică şi alte dotări necesare pentru desfăşurarea activităţii, precum şi pentru întreţinere, reparaţii şi plata eventualelor abonamente;

e) stimularea personalului din cadrul Biroului central pentru expertize tehnice judiciare, al birourilor locale pentru expertize judiciare tehnice şi contabile, precum şi a personalului din direcţiile de specialitate din cadrul Ministerului Justiţiei, care participă la organizarea, funcţionarea, coordonarea, îndrumarea şi controlul activităţii de expertiză tehnică judiciară.


	Art. 9. – Alineatele (1) şi (2) ale articolului 25 se modifică şi vor avea următorul conţinut:

„Art. 25. – (1) Birourile locale pentru expertize judiciare tehnice şi contabile vor reţine o cotă de 10% din onorariul stabilit pentru expertiza tehnică judiciară. O cotă de 5% va fi virată lunar în contul Ministerului Justiţiei – Biroul central pentru expertize tehnice judiciare, iar o cotă de 5% va fi reţinută în contul Biroului local de expertiză.

(2) Sumele reţinute potrivit alin. (1) se constituie şi se utilizează ca venituri extrabugetare la dispoziţia Ministerului Justiţiei – Biroul central pentru expertize tehnice judiciare şi Tribunalului Judeţean – Biroul local de expertize judiciare pentru: 
a) cheltuieli privind organizarea, funcţionarea, coordonarea, îndrumarea şi controlul activităţii de expertiză tehnică judiciară; 

b) organizarea examenului de expert tehnic judiciar şi testarea specialiştilor; 

c) organizarea şi desfăşurarea activităţii de perfecţionare a pregătirii de specialitate a experţilor tehnici judiciari şi a specialiştilor prin cursuri, consfătuiri şi simpozioane; 

d) dotări cu mijloace de transport, echipament de tehnică de calcul şi programe, mobilier de birou, aparate de telecomunicaţii fixe şi mobile, birotică şi alte dotări necesare pentru desfăşurarea activităţii, precum şi pentru întreţinere, reparaţii şi plata eventualelor abonamente;

e) stimularea personalului din cadrul Biroului central pentru expertize tehnice judiciare, a Birourilor locale pentru expertize judiciare, a personalului din direcţiile de  specialitate din cadrul Ministerului Justiţiei, care participă la organizarea, funcţionarea, îndrumarea, coordonarea şi controlul activităţii de expertiză tehnică judiciară, a experţilor tehnici care s-au remarcat prin activitatea desfăşurată, respectiv numărul de expertize tehnice efectuate, calitatea acestora şi respectarea termenelor stabilite de instanţe.”

	- Se elimină.

Autor: Comisia juridică.
	Prevederea nu este necesară, întrucât propunerile privesc chestiuni de redactare care nu au nicio relevanţă asupra textului, cu excepţia prevederii potrivit căreia 5% din cota reţinută din onorariul stabilit pentru expertiza tehnică judiciară se reţine la birourile locale de expertiză, care nici ea nu este justificată.

	17. 
	
	Art. 10. - După alineatul (2) al articolului 30 se introduce un nou alineat, alineatul (3), care va avea următorul conţinut:

„(3) Expertizele tehnice extrajudiciare pot fi depuse de părţi ca probe în procesele aflate pe rol, care urmează a fi puse de către completul de judecată în discuţia părţilor pentru a se pronunţa cu privire la conţinutul acestora.”
	· Se elimină.

Autor: Comisia juridică.
	Prevederea intră în contradicţie cu dispoziţiile Codului de procedură civilă şi, respectiv, cu cele ale Codului de procedură penală, întrucât aduce atingere dreptului la apărare al părţilor şi principiului contradictorialităţii specific fazei de judecată, prin aceea că înlătură posibilitatea părţilor de a participa la efectuarea expertizei şi de a solicita numirea unui expert parte.


	18. 
	Art. 32- Biroul central pentru expertize tehnice judiciare are următoarele atribuţii:

             ………………………..

d) organizează desfăşurarea examenului pentru atribuirea calităţii de expert tehnic judiciar şi testarea specialiştilor;

                    ………………….

	Art.11. – Litera d) a articolului 32 se modifică şi va avea următorul conţinut:

   „d) organizează desfăşurarea examenului pentru atribuirea calităţii de expert tehnic judiciar.”


	· Se elimină.

Autor: Comisia juridică.

	În reglementarea propusă, textul nu se coroborează cu dispoziţiile art. 13 alin. (2), potrivit cărora specialiştii sunt selecţionaţi de Biroul central pentru expertize tehnice judiciare, la propunerea instanţelor judecătoreşti, după testare prin interviu.

	19. 
	Art. 32.- Biroul central pentru expertize tehnice judiciare are următoarele atribuţii:
           ………………………
b)întocmeşte şi publică în Monitorul Oficial al României tabelul nominal cuprinzând experţii tehnici judiciari, cu datele de identificare, pe specialităţi şi pe judeţe, respectiv pe municipiul Bucureşti, în funcţie de domiciliul acestora, precum şi modificările intervenite în cazul radierii unor experţi tehnici judiciari;

	
	8. La articolul  32, litera b) se modifică şi va avea următorul cuprins:

„b) întocmeşte şi publică pe pagina de internet a Ministerului Justiţiei şi Libertăţilor Cetăţeneşti tabelul nominal cuprinzând experţii tehnici judiciari, cu datele de identificare, pe specialităţi şi pe judeţe, respectiv pe municipiul Bucureşti, în funcţie de domiciliul acestora, precum şi modificările intervenite în cazul radierii unor experţi tehnici judiciari;
Autor: Comisia juridică.


	Pentru corelare cu dispoziţiile art. 33.

	20. 
	Art. 33 - Birourile locale pentru expertize judiciare tehnice şi contabile au următoarele atribuţii:

a) ţin evidenţa experţilor tehnici judiciari şi a experţilor contabili pe baza listelor publicate în Monitorul Oficial al României, Partea a IV-a, şi a comunicărilor primite de la Biroul central pentru expertize tehnice judiciare;

b) recomandă organelor prevăzute la art. 2 experţi sau specialişti care pot efectua expertize judiciare în condiţiile prevăzute de lege;

c) urmăresc efectuarea la timp a expertizelor judiciare dispuse de organele în drept, sesizând Biroul central pentru expertize tehnice judiciare asupra întârzierilor produse din vina experţilor tehnici judiciari şi a experţilor contabili;


	Art. 12.- Articolul 33 se modifică şi va avea următorul conţinut:

Art. 33 - Birourile locale pentru expertize judiciare tehnice şi contabile au următoarele atribuţii:

a) ţin evidenţa experţilor tehnici judiciari şi a experţilor contabili pe baza listelor publicate în Monitorul Oficial al României, Partea a IV-a, şi a comunicărilor primite de la Biroul central pentru expertize tehnice judiciare;

b) comunică anual organelor prevăzute la art. 2 lista  experţilor sau specialiştilor care pot efectua expertize judiciare în condiţiile prevăzute de lege; 

c) urmăresc efectuarea la timp a expertizelor judiciare dispuse de organele în drept, sesizând Biroul central pentru expertize tehnice judiciare asupra întârzierilor produse din vina experţilor tehnici judiciari şi a experţilor contabili;

c1) aplicarea la sesizarea instanţelor de judecată sau a constatărilor proprii următoarele sancţiuni disciplinare experţilor tehnici judiciari şi experţilor contabili: avertisment scris, suspendarea dreptului de a efectua expertize tehnice pe o perioadă cuprinsă între o lună şi trei luni;


	9. La articolul  33, literele a), b) se modifică şi vor avea următorul cuprins:

„a) ţin evidenţa experţilor tehnici judiciari şi a experţilor contabili pe baza listelor publicate pe pagina de internet a Ministerului Justiţiei şi Libertăţilor Cetăţeneşti şi a comunicărilor primite de la Biroul central pentru expertize tehnice judiciare;

b) comunică anual organelor prevăzute la art. 2 lista experţilor sau specialiştilor care pot efectua expertize judiciare în condiţiile prevăzute de lege;”

Autor: Comisia juridică.
c)  Se elimină.

Autor: Comisia juridică.
c1)  Se elimină.

Autor: Comisia juridică.

	 Modificarea propusă pentru lit. a) este impusă de necesitate corelării cu dispoziţiile art. 11 alin. (3).

Modificarea propusă pentru lit. b) are în vedere necesităţi de ordin practic, în activitatea organelor judiciare fiind semnalate întârzieri în soluţionarea cauzelor. Astfel, în concret desemnarea experţilor nu poate fi făcută în raport de lista comunicată de biroul local de expertize, ci de recomandarea făcută de acest birou pentru fiecare cauză în parte, ceea ce presupune, în situaţia dosarelor aflate pe rolul instanţelor, acordarea cel puţin a unui termen de judecată suplimentar. 
Propunerea nu are justificare din punct de vedere al conţinutului. Astfel, acordarea unei asemenea atribuţii biroului local de expertize ar putea conduce la efecte nedorite, în raport de împrejurarea că aceste birouri nu deţin o evidenţă a volumului de expertize repartizate fiecărui expert la nivel naţional şi, respectiv, a cauzelor care au determinat întârzieri în efectuarea expertizelor.

Abrogarea lit. d) şi modificarea propusă la lit. e) sunt necesare pentru corelarea cu dispoziţiile art. 22, în forma modificată.



	21. 
	d) asigură primirea rapoartelor de expertize şi a deconturilor de cheltuieli ocazionate de efectuarea expertizelor judiciare. Verifică şi vizează deconturile de cheltuieli pe care, împreună cu rapoartele de expertiză, le înaintează organelor care au dispus efectuarea expertizelor judiciare;
	d) asigură primirea rapoartelor de expertize şi a deconturilor de cheltuieli ocazionate de efectuarea expertizelor judiciare. Verifică şi vizează deconturile de cheltuieli pe care, împreună cu rapoartele de expertiză, le înaintează organelor care au dispus efectuarea expertizelor judiciare;

	10. La articolul  33, litera d) se abrogă.

Autor: Comisia juridică.

	

	22. 
	e) plătesc onorariile cuvenite experţilor tehnici judiciari, specialiştilor şi experţilor contabili. Întocmirea lucrărilor financiar-contabile aferente activităţii de expertiză tehnică şi contabilă revine compartimentelor financiar-contabile din cadrul tribunalelor;


	e) plătesc onorariile cuvenite experţilor tehnici judiciari, specialiştilor şi experţilor contabili. Întocmirea lucrărilor financiar-contabile aferente activităţii de expertiză tehnică şi contabilă revine compartimentelor financiar-contabile din cadrul tribunalelor;


	11. La articolul  33, litera e), se modifică şi va avea următorul cuprins:

 „e) plătesc onorariile cuvenite experţilor tehnici judiciari, specialiştilor şi experţilor contabili şi sumele reprezentând cheltuieli de transport, cazare, diurnă sau alte cheltuieli necesare pentru efectuarea expertizei, după comunicarea cuantumului acestora în condiţiile art. 22. Întocmirea lucrărilor financiar-contabile aferente activităţii de expertiză tehnică şi contabilă revine compartimentelor financiar-contabile din cadrul tribunalelor;

Autor: Comisia juridică.


	

	23. 
	f) acordă sprijin Biroului central pentru expertize tehnice judiciare din cadrul Ministerului Justiţiei în organizarea examenului de expert tehnic judiciar şi în selecţionarea specialiştilor;

g) întocmesc şi trimit periodic Biroului central pentru expertize tehnice judiciare situaţii statistice privind dinamica efectuării expertizelor judiciare.
	f) acordă sprijin Biroului central pentru expertize tehnice judiciare din cadrul Ministerului Justiţiei în organizarea examenului de expert tehnic judiciar; 

g) întocmesc şi trimit periodic Biroului central pentru expertize tehnice judiciare situaţii statistice privind dinamica efectuării expertizelor judiciare.


	f) Se elimină.

Autor: Comisia juridică.
g) Se elimină.

Autor: Comisia juridică.

	

	24. 
	
	   Art. 13.- După litera b) a alineatului (1) al articolului 35 se introduce o nouă literă, litera b1), care va avea următorul conţinut:

b1) plata de daune cominatorii a câte 10 lei (RON)/zi de întârziere în cadrul nerespectării termenului fixat de instanţă pentru efectuarea expertizei, suma urmând a fi virată în contul biroului local de expertize juridice.


	· Se elimină. 

Autor: Comisia juridică.

	Reglementarea unei astfel de sancţiuni nu are justificare din punct de vedere al conţinutului, plata de daune cominatorii fiind o sancţiune specifică dreptului civil, iar nu răspunderii disciplinare. Mai mult, pentru situaţia întârzierilor în efectuarea expertizelor, Codurile de procedură civilă şi penală prevăd deja o sancţiune specifică, anume aplicarea de amenzi judiciare.

	25. 
	
	Art. 14. - După alineatul (1) al articolului 38 se introduce un nou alineat, alin. (11), care va avea următorul conţinut:

(11) Experţii tehnici mai sus menţionaţi au obligaţia să efectueze expertizele tehnice în care au fost numiţi până la data depunerii cererilor de radiere. În caz contrar vor putea fi obligaţi de instanţa de judecată la plata de despăgubiri pentru daunele pricinuite.
	· Se elimină.

Autor: Comisia juridică.

	Propunerea este contrară dispoziţiilor legale, efectuarea expertizelor judiciare, ca acte oficiale, nefiind de conceput după pierderea calităţii de expert judiciar.


Anexa nr. II

AMENDAMENTE RESPINSE:

	Nr. crt.
	Textul Ordonanţei Guvernului nr. 2/2000 
	Text propunere legislativă 
	Text Comisie 

( autorul amendamentului)
	Motivarea

1. Argumente pentru  susţinere

2.Argumente pentru respingere 
	Cameră Decizională

	1
	Art. 30 - (1) Expertul tehnic judiciar poate efectua şi expertize tehnice extrajudiciare, la solicitarea persoanelor fizice şi juridice.

(2) Expertul tehnic extrajudiciar poate efectua numai expertize tehnice extrajudiciare în specialitatea pentru care a fost atestat, la solicitarea persoanelor fizice şi juridice.


	Art. 10. - După alineatul (2) al articolului 30 se introduce un nou alineat, alineatul (3), care va avea următorul conţinut:

„(3) Expertizele tehnice extrajudiciare pot fi depuse de părţi ca probe în procesele aflate pe rol, care urmează a fi puse de către completul de judecată în discuţia părţilor pentru a se pronunţa cu privire la conţinutul acestora.”
	După alineatul (2) al articolului 30 se introduce un nou alineat, alin. (3), cu următorul cuprins:

„(3) Expertizele tehnice extrajudiciare pot fi depuse de părţi ca probe în procesele aflate pe rol, care urmează a fi puse de către completul de judecată în discuţia părţilor pentru a se pronunţa cu privire la admisibilitatea, valoarea şi conţinutul acestora.”

(Autor: domnul deputat Gabriel Tiţa-Nicolescu.)


	     1. Alineatul (3) al articolului 30 este necesar a fi completat faţă de forma prezentată de iniţiatori, astfel încât completul de judecată să se pronunţe nu doar asupra conţinutului expertizei, ci şi asupra admisibilităţii şi valorii acesteia
      2. Prin vot, membrii Comisiei au considerat că introducerea alineatului (3) la art. 30 nu se justifică, apreciind că textul în vigoare este acoperitor .

	Camera Deputaţilor

